รักษาด้วยวิธีอื่นๆ หาสาเหตุ รักษาด้วยยา
ขั้นตอนการปลูกผม คือต้องผ่าตัดย้ายรากผมสุขภาพดีจากหนังหัวส่วนที่มีผมกระจุกหนา มาปลูกถ่ายบริเวณที่ผมบาง หรือที่ผมร่วงชัดเจน  ศัลยแพทย์จะทำการผ่าตัดย้ายรากผมหลายร้อยราก แล้วนำไปปลูกถ่ายบริเวณที่ผมร่วงผมบาง  ถึงค่าศัลยกรรมผ่าตัดปลูกผมจะแพง แต่ก็คุ้มค่าเพราะเห็นผลดีมากแถมถาวร ขั้นตอนการรักษาด้วยการฉายแสงความถี่ต่ำ (low-level light therapy หรือ LLLT) ริเริ่มทำกันมานานตั้งแต่ยุค 60 (พ.ศ. 2503 เป็นต้นมา) ซึ่งก็พบว่าช่วยเรื่องรักษาแผลได้ดี  มีหลายผลิตภัณฑ์จากเทคโนโลยี LLLT ให้เลือกใช้ และ FDA รับรอง ถึงจะยังไม่มีหลักฐานทางวิทยาศาสตร์รับรอง แต่หลายคนที่รักษาผมร่วงด้วยวิธีนี้ก็ว่าเห็นผลดี  หลักการทำงานจริงๆ ของ LLLT นั้นอธิบายได้ไม่ค่อยชัดเจน แต่ก็มีงานวิจัยที่พบว่าน่าจะเป็นการเปลี่ยนแปลงในระดับเซลล์ ที่ช่วยกระตุ้นการงอกของเส้นผมในหลายเคส ทั้งนี้ก็ยังต้องศึกษาและพัฒนากันต่อไป เพื่อให้ได้ผลิตภัณฑ์ที่ใช้แล้วเห็นผลยิ่งขึ้น ปรึกษาคุณหมอหรือนักโภชนาการเรื่องจัดอาหารประจำวันที่อุดมวิตามินและสารอาหารที่จำเป็นหรือที่คุณหมอวินิจฉัยแล้วว่าร่างกายคุณขาด บางทีอาจต้องพึ่งวิตามินหรืออาหารเสริม ถ้าขาดมากจนอาหารทั่วไปทดแทนไม่พอ  กินวิตามินหรืออาหารเสริมที่มีโอเมก้า 3 และ 6 ถึงจะเป็นวิธีที่ไม่มีการรองรับชัดเจนเรื่องรักษาผมร่วงผมบาง แต่ก็มีงานวิจัยหนึ่งที่ชี้ว่าผู้หญิงที่ผมร่วงแบบ FPHL อาการดีขึ้น เมื่อใช้ผลิตภัณฑ์ที่มีโอเมก้า 3 และ 6 เป็นเวลา 6 เดือน  อีกงานวิจัยชี้ว่าผู้หญิงที่กินวิตามินบีและ L-cysteine เป็นเวลา 4 เดือน อาการผมร่วงผมบางดีขึ้นอย่างเห็นได้ชัด  มีหลักฐานงานวิจัยทางวิทยาศาสตร์รองรับชัดเจนแค่ชิ้นเดียว ว่าการแก้ผมร่วงโดยกินวิตามินนั้นจะเห็นผลดีอย่างเห็นได้ชัด ก็ต่อเมื่อคุณมีภาวะพร่องวิตามินนั้นๆ เท่านั้น มีงานวิจัยหนึ่งชี้ว่า ผู้หญิงในกลุ่มทดลองเล็กๆ ตอบสนองต่อการรักษาผมร่วงได้ดี เมื่อมีการใช้เมลาโทนิน  พบว่าผู้หญิงที่เข้าร่วมการทดลองมีเส้นผมในระยะ anagen เพิ่มขึ้น ทำให้ผมร่วงผมบางน้อยลง  ผู้หญิงที่เข้าร่วมการทดลองใช้น้ำยาที่มีเมลาโทนิน 0.1% บริเวณหนังศีรษะเป็นเวลา 6 เดือนด้วยกัน  นี่เป็นการทดลองทางการแพทย์แรกที่ใช้เมลาโทนินในลักษณะนี้ ยังต้องค้นคว้าวิจัยกันอีกมาก ถึงจะบอกได้ว่ามีความเสี่ยงหรือผลข้างเคียงต่างๆ หรือเปล่า มากน้อยแค่ไหน มีงานวิจัยเล็กๆ ชิ้นหนึ่งที่ชี้ว่าลาเวนเดอร์ใช้รักษาผมร่วงผมบางได้ดี  ถึงตอนนี้จะมีหลักฐานงานวิจัยรองรับการรักษาผมร่วงผมบางด้วยสมุนไพรน้อยมาก แต่ก็มีงานวิจัยเบื้องต้นชิ้นหนึ่งที่ชี้ว่าน้ำมันลาเวนเดอร์และน้ำมันหอมระเหยบางอย่าง ใช้รักษาผมร่วงผมบางได้อย่างเห็นผล  ห้ามกินน้ำมันลาเวนเดอร์เด็ดขาด และถึงจะทาบริเวณหนังศีรษะ บางคนก็มีอาการระคายเคืองเช่นกัน หลายโรคส่งผลต่อการงอกและความยาวของผมได้ ทั้งชั่วคราวและถาวร โรคที่ว่าก็เช่น  ภาวะโลหิตจางจากการขาดธาตุเหล็ก  โรคไทรอยด์  ภาวะขาดแร่ธาตุสังกะสี วิตามินดี หรือวิตามินบี  ฮอร์โมนเปลี่ยนแปลง เช่น แอนโดรเจน เทสโทสเตอโรน และเอสโตรเจน  โรคแพ้ภูมิตัวเอง  เครียดจัด  กระทบกระเทือนทางกาย  หนังศีรษะติดเชื้อ หรือโรคผิวหนัง  เบาหวาน  โรคพุ่มพวง (Lupus)  โรคดึงผมตัวเอง (Trichotillomania)  น้ำหนักลดฮวบฮาบ หรือเปลี่ยนอาหารการกินกะทันหัน  ติดเชื้อรุนแรงและมีไข้สูง โรคที่เป็นอยู่อาจส่งผลให้คุณผมร่วงชั่วคราวหรือถาวรได้  คุณหมอและผู้เชี่ยวชาญทางการแพทย์ในสาขาต่างๆ จะตรวจวินิจฉัยหาโรคอันเป็นสาเหตุทำคุณผมร่วงและทำการรักษาต่อไป  ต้องอธิบายอาการผมร่วงให้คุณหมอโดยละเอียด เช่น ผมร่วงตั้งแต่เมื่อไหร่ มีเหตุการณ์สำคัญอะไรที่เกิดก่อนหรือช่วงที่ผมเริ่มร่วง ดูแลรักษาอาการตัวเองเบื้องต้นยังไง เครียดแค่ไหนที่ผมร่วง  ถ้าคุณหมอตรวจเจอโรคต้นเหตุ ก็อาจโอนเคสไปยังคุณหมอเฉพาะทางต่อไป เช่น คุณหมอโรคต่อมไร้ท่อ โรคผิวหนัง นักโภชนาการ หรือกระทั่งจิตแพทย์ หลายโรคที่ว่ามาจะไปรบกวน 1 ใน 3 ระยะการงอกของเส้นผมดังต่อไปนี้  anagen phase คือระยะการเจริญเติบโตของเส้นผม เส้นผมประมาณ 85% จะอยู่ในระยะนี้ คือยาวตลอด  catagen phase จะเป็นระยะสั้นๆ ประมาณ 2 อาทิตย์ เป็นช่วงที่ follicle หรือต่อมรากผมฟื้นตัว ผมเลยหยุดยาวชั่วคราว  telogen phase เป็นระยะหยุดพัก คือผมไม่งอกไม่ยาว จะกินเวลาประมาณ 2 - 4 เดือน พอครบตามเวลา ผมก็จะหลุดร่วงไป คนปกติจะผมร่วงวันละประมาณ 100 เส้น เพราะเส้นผมพวกนี้อยู่ในระยะ telogen นั่นเอง  หลายโรคเป็นแล้วทำให้ผมเข้าสู่ระยะ telogen เลยทำให้ผมร่วงเพิ่มเป็นวันละ 300 เส้นได้เลย ศัพท์ทางการแพทย์ที่ใช้เรียกภาวะผมร่วงผิดปกติในระยะนี้ คือ telogen effluvium โรคส่วนใหญ่ที่ทำให้เส้นผมเข้าสู่ระยะ telogen จะรักษาได้ ปกติผมจะอยู่ในระยะ telogen หลายเดือน เพราะงั้นผมอาจไม่ร่วงชัดเจนในทันที อาการจากการกระทบกระเทือนทางกายและตัวกระตุ้นให้เกิดความเครียดรุนแรงก็เช่นกัน เพราะยาหลายตัวอาจทำคุณผมร่วงชั่วคราวได้  อย่าเปลี่ยนหรือหยุดยาเองไม่ว่าด้วยสาเหตุอะไรก็ตาม ต้องปรึกษาคุณหมอเสมอ ถ้าคุณหมอพบว่ายาทำให้คุณผมร่วง ก็จะพิจารณาปรับโดสยาหรือเปลี่ยนเป็นยาที่ให้ผลใกล้เคียงแทน ยาที่อาจทำให้ผมร่วงได้ก็เช่น lithium, warfarin, heparin และ levodopa  ยากลุ่ม beta-blockers ก็ทำให้ผมร่วงได้ เช่น propranolol, atenolol และ metoprolol  ยาที่มีอนุพันธ์ของแอมเฟตามีนก็ทำให้ผมร่วงได้ เช่น แอมเฟตามีนในรูปของเกลือ เช่น ยี่ห้อ Adderall® รวมถึง dextroamphetamine และ lisdexamfetamine  ยาที่ใช้ทำคีโม เช่น doxorubicin ก็ทำให้ผมร่วงกะทันหันและร่วงจนหมดหัวได้ รวมถึงการฉายรังสีบำบัดมะเร็งด้วย ถ้าคนในครอบครัวหรือญาติพี่น้องผมร่วง ก็เป็นไปได้มากว่าคุณจะผมร่วงผมบางเหมือนกัน  ลักษณะของผมร่วงที่เกิดจากพันธุกรรม คือผมบางก่อนวัยอันควร ผมร่วงเยอะหรือเร็ว และผมบางทั้งหัวในผู้หญิง  ผมร่วงในผู้หญิงประมาณ 21% เลยทีเดียว ที่ถ่ายทอดทางพันธุกรรม บางสถานการณ์ที่ทำให้ฮอร์โมนเปลี่ยนแปลงรวดเร็วหรือกะทันหัน อาจทำให้ผมร่วงชั่วคราวได้ อีกแบบคือลักษณะการงอกของผมค่อยๆ เปลี่ยนแปลงไปแบบถาวร  ตัวอย่างการผมร่วงชั่วคราวก็เช่น จากการตั้งครรภ์ หรือคลอดลูก  ช่วงต้นของวัยหมดประจำเดือนก็ทำให้ผมร่วงอย่างเห็นได้ชัด วัยหมดประจำเดือนนั้นเป็นการเปลี่ยนแปลงของร่างกายตามธรรมชาติ ซึ่งระดับฮอร์โมนจะเปลี่ยนแปลง ทำให้ผมค่อยๆ บางลง  มีงานวิจัยที่ตรวจวัดระดับฮอร์โมนเพศชายที่เปลี่ยนแปลงไป เช่น แอนโดรเจนอย่างเทสโทสเตอโรน ของผู้หญิงบางคนผมร่วงก่อนวัยอันควร หรือร่วงเยอะผิดปกติ แต่ก็ยังสรุปไม่ได้ว่าฮอร์โมนพวกนี้ทำให้ผมร่วงในผู้หญิงจริงหรือเปล่า  คุณหมอจะบอกได้ว่าฮอร์โมนเป็นสาเหตุทำคุณผมร่วงหรือเปล่าด้วยการตรวจเลือด ถึงฮอร์โมนจะแปรปรวนรุนแรง แต่บางเคสก็พอแก้ไขได้ ถ้าเปลี่ยนอาหารกะทันหัน หรือน้ำหนักลดฮวบฮาบ ก็ทำให้ผมร่วงได้เหมือนกัน  ส่วนใหญ่ถ้าผมร่วงเพราะขาดสารอาหารหรือเปลี่ยนแปลงอาหาร จะจัดอยู่ในประเภท telogen effluvium คือเป็นอาการแค่ชั่วคราว  ปรึกษาคุณหมอหรือนักโภชนาการ คุณหมอจะตรวจร่างกายและตรวจเลือดหรืออื่นๆ เพื่อดูว่าคุณมีภาวะพร่องวิตามินหรือสารอาหารบางอย่างไหม  ถ้าเป็นนักโภชนาการ ก็จะแนะนำอาหารที่ควรกินในแต่ละวัน เพื่อแก้ไขภาวะพร่องวิตามินหรือสารอาหาร ซึ่งจะแก้ไขเรื่องผมร่วงต่อไป พออายุมากขึ้นรูขุมขนหรือต่อมรากผมก็ค่อยๆ เล็กลง  แปลว่าพื้นที่บนหนังศีรษะที่ผมงอกได้ก็จะน้อยลงตาม ทั้งๆ ที่จำนวนรูขุมขนหรือต่อมรากผมยังเท่าเดิม  ถึงรูขุมขนบนหนังศีรษะจะเล็กลง แต่ผมก็ยังงอกและยาวได้ตามปกติ เพียงแต่ผมจะเส้นเล็กลงมาก ทำให้ดูผมบางเมื่อเทียบกับพื้นที่ของผิวหนัง  มีงานวิจัยในเคสของผู้หญิงที่ผมร่วงเพราะพันธุกรรม พบว่าพออายุมากขึ้นก็ทำให้ผมบางได้ โดยจะเริ่มจากอายุประมาณ 40 ปี แต่ที่มีผลชัดเจนคือในผู้หญิงอายุ 70 ปีขึ้นไป ยาที่มี minoxidil จะมีหลายยี่ห้อด้วยกัน แต่ที่นิยมใช้กันมากที่สุด คือ Rogaine®  ปกติเวลาซื้อ monixodil ไม่ต้องใช้ใบสั่งแพทย์ โดยแบ่งเป็นแบบเข้มข้น 2% และ 5% ในรูปของน้ำยาและโฟม สำหรับอาการผมร่วงในผู้หญิง แนะนำให้ใช้แบบ 2%  คำแนะนำในการใช้งานที่ฉลากของทั้งน้ำยาและโฟม คืออย่าใช้เกิน 2 ครั้งต่อวัน  20% - 25% ของผู้หญิงที่ใช้ minoxidil พบว่าผมกลับมางอกและยาวตามปกติ และช่วยยับยั้งไม่ให้ผมร่วงผมบางเพิ่มขึ้นในผู้หญิงส่วนใหญ่ที่ใช้ยาตัวนี้  พอเริ่มใช้ยาแล้ว ก็ต้องใช้ต่อเนื่อง ถึงจะเห็นผลชัดเจน ถ้าหยุดใช้เมื่อไหร่ก็จะหมดฤทธิ์  ผลข้างเคียงที่พบบ่อยของ minoxidil คือระคายเคืองหนังศีรษะ และขนขึ้นในจุดที่ไม่ต้องการแทน เช่น หน้าหรือมือ บางทีพอยาดูดซึมเข้าร่างกายแล้วอาจทำให้เกิดภาวะหัวใจเต้นเร็ว (tachycardia) ได้ finasteride เป็นยาอีกแค่ตัวเดียวที่รับรองแล้วว่าใช้แก้ผมร่วงผมบางได้ แต่รับรองผลเฉพาะในผู้ชายเท่านั้น  เขาวิจัยกันมาแล้วว่า finasteride ใช้กระตุ้นการงอกของเส้นผมและชะลอผมร่วงผมบางในผู้ชายได้อย่างเห็นผม แต่ในผู้หญิงนั้นยังต้องศึกษาเพิ่มเติมกันต่อไป  โดยงานวิจัยการใช้ยา finasteride ในผู้หญิงนั้นอยู่ในขั้นดำเนินการ ยังไม่สรุปผล แต่ก็มีแนวโน้มไปในทางที่น่าพอใจ บางทีคุณหมออาจพิจารณาให้ยา finasteride หรืออื่นๆ ที่ใกล้เคียง แล้วแต่อาการตามเคส ยาตัวอื่นๆ ที่ใช้อยู่ อายุ และโรคประจำตัว การใช้ยา finasteride ในผู้หญิงยังไม่ได้รับการรองรับโดย FDA หรือองค์การอาหารและยาของอเมริกา เพราะงั้นคุณหมออาจจะจ่ายยาให้แบบยานอกข้อบ่งใช้ (off-label) ผู้หญิงวัยเจริญพันธุ์หรือตั้งครรภ์อยู่ ห้ามกินยาที่มี finasteride เพราะมีรายงานว่าทำให้เด็กคลอดมาพิการหรือผิดปกติได้  ผลข้างเคียงที่พบบ่อยของ finasteride ในผู้ชาย ก็คือความต้องการและสมรรถภาพทางเพศลดลง รวมถึงวิงเวียนหรือหน้ามืดตอนลุกขึ้นยืน หนาวสั่น และเหงื่อออกมาก ยาบางตัวก็มีผลข้างเคียงทำให้ผมหรือขนขึ้นได้ บางเคสคุณหมอเลยอาจพิจารณาใช้ยาพวกนี้รักษาผมร่วงผมบางในผู้หญิง  แต่ยาพวกนี้ FDA ก็ไม่ได้รับรองการใช้รักษาผมร่วงผมบางเช่นกัน ยาที่น่าจะใช้แล้วเห็นผลก็เช่น spironolactone, cimetidine หรืออื่นๆ ที่อยู่ในตระกูล finasteride ยาคุมกำเนิด และยารักษาเชื้อรา (ketoconazole)  ถึงยาพวกนี้หรือยาอื่นๆ ที่ใกล้เคียงจะช่วยแก้ผมร่วงได้ ก็ต้องระวังว่ายานี้ปกติออกฤทธิ์รักษาอาการอื่น (ซึ่ง FDA รองรับ) ยังไงให้ปรึกษาคุณหมอก่อน จะได้พิจารณาว่าจะไปตีกับยาตัวอื่นที่ใช้อยู่ หรือโรคอื่นที่เป็นอยู่ไหม
ปรึกษาศัลยแพทย์เฉพาะทางด้านการผ่าตัดย้ายรากผม. ปรึกษาคุณหมอเรื่องฉายแสงความถี่ต่ำ. เพิ่มวิตามินกับสารอาหารต่างๆ. ปรึกษาคุณหมอเรื่องใช้เมลาโทนิน. ใช้ลาเวนเดอร์. หาหมอว่าเป็นเพราะโรคหรือเปล่า. รักษาโรคต้นเหตุ. รู้จักกระบวนการงอกหรือเติบโตของเส้นผม. telogen effluvium (ผมร่วงทั่วศีรษะ) จะเกิดแค่ชั่วคราว. ปรึกษาหมอเรื่องยาที่ใช้. ปัจจัยด้านพันธุกรรม. ผมร่วงเพราะฮอร์โมนเปลี่ยนแปลง. สำรวจอาหารการกิน. บางทีก็ผมร่วงตามอายุ. ลองใช้ยาที่มี minoxidil. ปรึกษาคุณหมอเรื่องใช้ยา finasteride. ปรึกษาคุณหมอเรื่องใช้ยาอื่นๆ.
https://www.wikihow.com/Treat-Female-Hair-Loss https://www.wikihow.com/Treat-Female-Hair-Loss https://www.wikihow.com/Treat-Female-Hair-Loss
Exploring Other Treatment Options Determining the Cause of Your Hair Loss Treating Your Hair Loss with Medications